Fernanda Valadez

Fernanda Valadez (Celaya, Guanajuato, Mexiko, 1981eko abenduaren 22a) mexikar film-zuzendari eta gidoilaria da.

 Ibilbidea 
Trebakuntza Zinematografikoko Zentroan graduondokoa lortu zuen.

2014an EnAguas Cine konpainia sortu zuen beste zinemagile batzuekin batera, eta bertan Astrid Ronderoren Los días más oscuros de nosotras film luzea ekoitzi zuten. Proiektu honek FONCA eta IMCINEren funtsak eta laguntzak jaso zituen, besteak beste. 

Dalia Reyesen Ráfagas Serranas dokumentala ekoizten duen Chulada Films-ekin ere kolaboratzen du.

Sin señas particulares zuzendari gisa egin zuen lehen lanak FONCAko Gazte Sortzaileak beka jaso zuen eta FOPROCINEk finantzatu zuen.

 Filmografia 

 2024. Sujo.  Astrid Rondero-rekin batera zuzendutako fikziozko film luzea. Epaimahaiaren Sari Nagusia Sundanceko Jaialdian, World Dramatic Competition lehiaketan.
 2020. Sin señas particulares (Ez du ezaugarri berezirik). Publikoaren saria eta gidoirik onena World Dramatic Competition lehiaketan, Sundance jaialdian. Horizontes Latinos Saria eta Espainiako Lankidetza Saria Donostiako Zinemaldian. Gotham Award saria nazioarteko film onenari.  Ariel sarietarako izendatu zuten 2021ean, eta sari hauek irabazi zituen: Zuzendaritza Onena, Gidoi Onena, Opera Prima Onena, Edizio Onena, Emakumezko Aktore Onena, Antzeztaldeko Aktore Onena, Efektu Digital Onenak, Argazki Onena eta Film Onena.
 2015. 400 maletas, Berlinale Talents 2013ko Editing Studio-rako hautatua izan zen, Ariel 2015eko fikziozko film labur onenaren izendapena jaso zuen eta Ikasleen Oscar sarietarako izendatua izan zen atzerriko kategorian.
 2011. De este mundo (Mundu honetakoak) Guanajuatoko Zinema Jaialdian film labur onenaren saria eta Industria Zinematografikoaren Ganbera Nazionalaren saria jaso ditu.

 Erreferentziak 

 Kanpo estekak 

 Iragana atzean utzi nahian Sujo Berria, 2025.04.23

Kategoria:Mexikarrak
Kategoria:Zinema zuzendariak
Kategoria:Emakume zinema zuzendariak
Kategoria:Gidoilariak
Kategoria:Emakume gidoilariak